**Z á p i s n i c a  čís . 30/2014**

**napísaná na 30. zasadaní**

**Obecného zastupiteľstva konanom dňa**

**25.09.2014 o 18. 00 hod.**

**v kultúrnom dome**

**vo V e ľ k e j P a k e**

**Obec V e ľ k á P a k a**

**Z á p i s n i c a  čís . 30/2014**

**napísaná na 30. zasadaní**

**Obecného zastupiteľstva, konanom**

**dňa 25.09.2014 o 18.00 hod. v kultúrnom dome**

**vo Veľkej Pake**

Prítomní:

Hunka Alexander starosta obce

Bugár Imrich zástupca starostu

Poslanci obecného zastupiteľstva :

Lamiová Eva

Seňan Ivan ml.

Seňan Ivan st.

Žilinský Milan

Ďalej prítomná : hlavná kontrolórka obce pani Daniela Bušinská , PaedDr.

Poslankyňa p. Edita Klárisová a Mária Czafiková sa ospravedlnila.

Ostatní prítomní podľa priloženej prezenčnej listiny.

Zasadanie zahájil a viedol starosta obce p. **Hunka,**  ktorý privítal prítomných a

skonštatoval, že sú prítomní piati poslanci obecného zastupiteľstva, preto toto zasadanie

vyhlásil za uznášania schopné.

P. starosta oboznámil prítomných s programom rokovania, ktorý bol nasledovný :

1. Otvorenie

2. Voľba návrhovej komisie

3. Kontrola plnenia vlastných uznesení

4. Správa o plnení rozpočtu za I. polrok 2014

5. Návrh kúpnej zmluvy nehnuteľnosti – pozemkov pre Národnú diaľničnú spoločnosť – rýchlostná

cesta R7 Dunajská Lužná –Holice - opravená

6. Správa hlavnej kontrolórky obce k vykonanej kontrole

7. Správa o stavebných konania v obci za I. polrok 2014

8. Rôzne

9. Diskusia

10. Návrh uznesenia

12. Záver

Prítomní poslanci obecného zastupiteľstva **j e d n o h l a s n e** súhlasili s  programom rokovania.

Za overovateľov zápisnice boli určení :

**Ivan Seňan ml. Eva Lamiová**

Zapisovateľka : Katarína Lelkesová

**2. Voľba návrhovej komisie :**

Pán starosta **Hunka** navrhol zostavu návrhovej komisie :

Predseda: Milan Žilinský

Členovia : Ivan Seňan st.

Imrich Bugár

Hlasovanie o zložení návrhovej komisie : za : štyria poslanci

zdržal sa : jeden / Žilinský /

**3. Kontrola plnenia vlastných uznesení**

P. starosta **Hunka**  oboznámil prítomných v krátkej, informatívnej správe o plnení vlastných

uznesení. Uviedol, že uznesenia sa plnia podľa povahy, resp. sú splnené.

Poslanec obecného zastupiteľstva p. **Žilinský**  sa informoval, v akom štádiu je prenájímanie

priestorov v budove pošty za účelom otvorenia kaderníctva.

Kontrolórka obce **PaedDr. Bušinská** uviedla, že priestory sa prenajmú pravdepodobne len od

januára 2015.

Zasadanie obecného zastupiteľstva nevhodným spôsobom prerušil občan obce p. **Nagy Zoltán,**

ktorý vyzval poslancov, aby nerokovali o „ blbostiach „ a okamžite schválili jeho žiadosť.

Následne vulgárne vynadal prítomným a opustil rokovaciu sálu.

**4. Správa o plnení rozpočtu za I. polrok 2014 :**

Správa o plnení rozpočtu za I. polrok 2014 bola zaslaná každému poslancovi obecného

zastupiteľstva .

Hlavná kontrolórka p. **PaedDr. Bušinská** uviedla, že ona správu neobdržala a vidí ju prvý krát.

Poslanec obecného zastupiteľstva p. **Žilinský**  sa informoval o tom, či obec nehľadá lacnejších

dodávateľov elektriny, nakoľko podľa jeho názoru je vysoká spotreba elektriny .

Spotreba je vysoká najmä v cintorínoch .

Na potrebu hľadania prostriedkov na úsporu energií poukázal aj poslanec obecného zastupiteľstva p. **Seňan st.**

Zástupca starostu p. **Bugár** navrhoval zavolať odborníka na spracovanie analýzy na spotrebu

energie.

Starosta obce p. **Hunka**  uviedol, že v prípade, ak sa zrealizuje projekt modernizácie verejného osvetlenia , kde sa plánujú využiť úsporné žiarovky a úsporná technológia, pravdepodobne sa zníži spotreba energií.

Poslanec obecného zastupiteľstva p. **Žilinský** sa ďalej informoval o výdavkoch na čistenie a údržbu kanalizácie, kde je už rozpočet vysoko prekročený.

Požadoval od p. účtovníčky **Lelkesovej** zaslanie písomného rozpisu výdavkov v tejto položke.

Taktiež požadoval písomný rozpis výdavkov aj v položke príprava a spolufinancovanie projektov, kde je rozpočet tiež vysoko prekročený.

Poslanci obecného zastupiteľstva p, **Seňan ml. a p. Seňan st.**  sa informovali o tom, ktorý pracovník obecného úradu, resp. aká osoba robí verejné obstarávania, nakoľko na WEB stránke

obce našli mandátne zmluvy vo výške 2510€, na verejné obstarávanie uzatvorené s poslankyňou obce sl. **Lamiovou.** Uviedli, že podľa ich názoru je nezákonné, aby poslankyňa robila pre obec takéto práce. P. **Seňan ml.** sa informoval o tom, prečo tieto práce nemôže vykonávať niektorá pracovníčka obce. **P. Seňan st.** uviedol, že náplne práce pracovníčok boli vyhotovené určitou osobou tak, aby vyhovovali len vybraným zamestnancom.

**Sl. Lamiová**  uviedla, že verejné obstarávanie môže robiť len osoba, ktorá bola na to vyškolená.

Podotkla, že za túto prácu sa platia ďaleko vyššie sumy, ako dostáva ona a že pre obec už spravila dosť vecí zadarmo. Z obecných peňazí sa platia aj členovia a predsedovia komisií, zriadených pri obecnom zastupiteľstve, ktoré nevyvíjajú žiadnu činnosť.

Uviedla, že sa jej zdá, že niektorí poslanci sú dobre pripravení a všetky informácie si pozisťovali.

Ďalej povedala že sa zúčastnila školení o verejnom obstarávaní aj vo vlastnej réžii. Uviedla ešte, že aj p. Seňan st. vyžaduje od obce nájomné za prenajatý pozemok pre zberný dvor. Podotkla, že ona mu tie peniaze nezávidí, ale tak ani on nech nezávidí druhému. Poslanec **Seňan st.** na to odpovedal, že poskytol obci pozemok na pol roka bezplatne a keď po pol roku OU nenašiel riešenie, poslanci OZ schválili prenájom za odplatu.

Hlavná kontrolórka obce p. **PaedDr. Bušinská**  uviedla, že verejné obstarávanie môže robiť len osoba, ktorá má príslušné vzdelanie. Ďalej povedala, že keď poslanec obce robí práce pre obec

na mandátnu zmluvu to nie je nezákonné.

Zástupca starostu p. **Bugár** sa vyjadril v tom zmysle, že niektorí poslanci majú informácie dobre „nabiflované“ a zasadanie obecného zastupiteľstva využívajú na predvolebnú kampaň.

Ďalej povedal, že jeho tieto „ žabomyšie“ vojny niektorých poslancov nezaujímajú a mohli by už s tým prestať.

P. poslanec **Seňan ml.** sa opakovane viac krát informoval, z akého dôvodu nemôže vykonávať verejné obstarávanie niektorá pracovníčka obce .

Ďalej sa informoval, aký bude postup pri výzvach, ktoré boli zrušené, či verejný obstarávateľ vráti peniaze. Informoval sa, z akého dôvodu boli tie výzvy zrušené. Podľa jeho názoru sú niektoré požiadavky zbytočne vysoké, veď obyčajnú prístavbu nemá stavať firma, ktorá pomaly stavia mosty.

Poslanec obecného zastupiteľstva p. **Seňan st.** sa informoval, z akého dôvodu sa nevyzval na realizáciu prístavby požiarnej zbrojnice p. **Andrássy Peter** s ktorým existovala dohoda o tejto

prístavbe.

Poslanec obecného zastupiteľstva p. S**eňan ml.** sa opakovane informoval o tom, z akého dôvodu sa nevyškolí niektorá pracovníčka obce na výkon prác vo verejnom obstarávaní.

Poslanec obecného zastupiteľstva p.**Žilinský** sa vyjadril, že obec prijala aj ďaľšiu administratívnu pracovníčku, nevidí dôvod, prečo sa nemôže niektorá pracovníčka zaškoliť a vykonávať verejné obstarávania.

P. Žilinský povedal, že p. kontrolórka sa v minulosti vyjadrila v tom zmysle, že pracovníčky

obce nie sú využité. Od tej doby sa prijala ďalšia pracovníčka a on nevidí dôvod, prečo robí verejné obstarávanie poslankyňa obce.

Kontrolórka obce p. **PaedDr. Bušinská** sa vyjadrila v tom zmysle, že ona má aj teraz názor, že

pracovníčky nie sú využité.

Poslankyňa obecného zastupiteľstva sl. **Lamiová**  sa spýtala prítomnej pracovníčky p. **Lelkesovej ,** či je ochotná ísť na školeniea vykonávať agenduverejného obstarávania.

**P. Lelkesová** sa vyjadrila, že nie.

Poslanec obecného zastupiteľstva p. **Seňan ml.** sa vyjadril, že on nemyslel p. Lelkesovú, ktorá

má podľa jeho názoru najviac práce.

Opakovane sa opýtal, či by agendu verejného obstarávania nemohla vykonávať niektorá pracovníčka obce. Povedal, že na túto otázku by už rád dostal odpoveď.

Starosta obce p. **Hunka** sa vyjadril, že zamestnankyne obce majú dosť práce aby ešte robili aj verejné obstarávanie. Ďalej uviedol, že pri verejnom obstarávaní sa musí striktne dodržovať zákon a môže to robiť len osoba na to vyškolená.

K zrušeným význam p. starosta uviedol, že projektant urobil chybne zdravotechniku a nesprávne bol spracovaný výkaz výmer. Všetko sa prekonzultovalo s projektantom a už sa robí náprava.

Čo sa týka p. Andrássyho, mal možnosť podať ponuku a poskytnúť zľavu z ceny.

P. starosta ďalej povedal, že na obec sa prijala pracovníčka len na polovičný úväzok.

**5. Odpredaj pozemku – rýchlostná cesta R7 :**

Starosta obce p. **Hunka** oboznámil prítomných s tým, že uvedená kúpna zmluva už bola odsúhlasená, podpísaná, odovzdaná na katastrálny úrad, ktorý našiel chybu vo výmere pozemkov a prerušil konanie. Z uvedeného dôvodu je nutné odpredaj znovu odsúhlasiť.

Poslanec obecného zastupiteľstva p. **Žilinský**  sa informoval, z akého dôvodu sa neriešila oprava v rámci pozastavenia, prečo sa čakalo na prerušenie.

Poslanec obecného zastupiteľstva p. **Seňan ml.** sa informoval, kto bude platiť poplatok za vklad.

Starosta obce p. **Hunka** uviedol, že zastavenie konania chcela počkať Národná diaľničná spoločnosť.

Ďalej povedal, že poplatok za vklad neplatila obec. Národná diaľničná spoločnosť mierne navýšila aj cenu.

P. starosta uviedol, že pôvodné uznesenie treba zrušiť a prijať nové.

Hlasovanie : a/ za zrušenie uznesenia - jednohlasne

b/ prijať nové uznesenie o odpredaji – jednohlasne

**6.** **Správa o stavebných konaniach :**

Správu o stavebných konaniach vypracovala pracovníčka stavebného úradu p. Bc. Nagyová. Predmetná správa bola doručená poslancom a prikladá sa k zápisnici.

**7. Rôzne :**

**a/ Založenie akciovej spoločnosti ZOHŽO a.s :**

Starosta obce oboznámil poslancov so zámerom ZOHŽO pretransformovať sa na akciovú spoločnosť, kde akcionárom by bola aj obec. Valné zhromaždenie ZOHŽO odsúhlasilo pretransformovanie sa na akciovú spoločnosť, každá členská obec to schválila, keď to obecné zastupiteľstvo neodsúhlasí, obec Veľká Paka zostane mimo.

P. starosta uviedol, že presný dôvod tohto pretransformovania mu nie je známy, ZOHŽO však má

problémi s bývalým prevádzkovateľom skládky. Ďalej povedal, že podľa vyjadrenia ZOHŽO sa nebudú staviať nové kazety, dostavajú sa len tie, na ktoré je vydané stavebné povolenie.

Poslanec obecného zastupiteľstva p. **Žilinský** sa informoval, akú výhodu z tohto kroku budú mať obce, aký to má zmysel, podľa jeho názoru do akciovej spoločnosti môže hocikedy vstúpiť iný subjekt, nakúpiť väčšinu akcií a prevziať vedenie nad akciovkou. Podľa jeho názoru by pracovník združenia mal obecnému zastupiteľstvu vysvetliť dôvod a výhody tejto pretransformácie.

Poslanec obecného zastupiteľstva p. **Seňan st.** povedal, že zrejme majú zámer vybaviť si úver

a akciové spoločnosti majú väčšiu pravdepodobnosť, že úvery dostanú. P. Seňan ďalej povedal,

že ani jemu nie je zrejmé, aký má ZOHŽO dôvod na tento krok, nechápe podstatu.

Druhým obciam je zrejme jedno, že ZOHŽO sa pretransformuje na akciovú spoločnosť, nakoľko

skládka je na území našej obce. P. Seňan sa taktiež prikláňa k tomu, aby pracovník ZOHŽO prišiel

na obecné zastupiteľstvo a vysvetlil dôvody a výhody tohto zámeru.

Navrhoval, aby o tejto veci už rozhodlo nové obecné zastupiteľstvo .

Hlavná kontrolórka obce p. **PaedDr. Bušinská** sa vyjadrila, že akciová spoločnosť sa môže založiť aj bez súhlasu od obce Veľká Paka a podľa jehj názoru, ak sa založí, je výhodnejšie ak obec bude akcionárom.

Ďalej sa vyjadrila, že stavebné povolenie na ďaľšie kazety vydáva obec, takže skládka sa bez súhlasu obce nemôže rozširovať.

Poslankyňa obecného zastupiteľstva sl. **Lamiová** povedala, že sa zúčastnila rokovania na Inšpekcii

životného prostredia v Bratislave, kde zastupovala p. starostu. Uviedla, že ohľadom prevádzky skládky nastala určitá dezinformácia. Skládka odpadov v Čukárskej Pake nemá nič spoločné s plánovanou výstavbou spaľovne odpadu v Šámote.

Skládka odpadov v Čukárskej Pake potrebovala aktualizovať prevádzkový poriadok. Na rokovaní odznelo, že skládka sa nebude rozširovať, postavia sa len tie kazety, na ktoré je vydané stavebné povolenie. Životnosť skládky však podľa predpokladov bude dlhšia, nakoľko sa odpad separuje a kazety sa napĺňajú pomalšie, ako bolo plánované. Na území skládky sa robí monitoring odpadových vôd a rôzne iné kontroly a podľa pracovníka Inšpekcie životného prostredia ak nenastane situácia, že sa poruší prevádzkový poriadok, tak skládka sa predčasne nezavrie.

Občan obce p. **Szelle** povedal, že podľa jeho názoru chce ZOHŽO s akciami obchodovať.

P. Szelle tiež navrhuje, aby pracovník ZOHŽO vysvetlil zámer a dôvody tohto kroku. P. Szelle prosí za občanov miestnej časti Čukárska Paka aby za obec Veľká Paka neschválili pretransformovanie ZOHŽO na akciovú spoločnosť.

Poslanci obecného zastupiteľstva sa zhodli, že je nutné zvolať zasadanie, na ktoré sa pozve pracovník ZOHŽO a vysvetlí dôvody založenia akciovej spoločnosti.

Poslanci hlasovali o predmetnom návrhu a  **j e d n o h l a s n e** súhlasili s ním **.**

**b/ Dodatok zmluvy č. 1 a 2 s firmou STRESTAV :**

Konateľ firmy STRESTAV p. **Čižmárik** oboznámil prítomných s tým, že kôli komerčnému úveru,

ktorý firma čerpá na výstavbu bytovky potrebuje banke predložiť tieto dva dodatky zmluvy.

Obec bude v zmysle jednej zmluvy financovať 30 % z hodnoty technickej vybavenosti, v sume

7 416.- Eur z vlastných zdrojov.

V zmysle 2. Dodatku firma STRESTAV sa zaväzuje vrátiť túto sumu ako sponzorský dar obci.

Hlavná kontrolórka obce p. **PaedDr.** Bušinská povedala, že ona tieto dodatky chápe tak, že financie obec reálne poukáže na účet firmy STRESTAV a následne ich firma vráti. Ďalej povedala, že jej chýbajú v zmluvách dátumy, kedy obec financie poukáže a kedy STRESTAV vráti.

Navrhuje zvolať stretnutie na obecnom úrade a dohodnúť sa na nezrovnalostiach.

P. Bušinská navrhovala stretnúť sa na Obecnom úrade v pondelok o 15.00 . S týmto termínom

poslanci súhlasili.

Poslanec obecného zastupiteľstva p. Seňan ml.navrhoval podpísanie dodatkov zmlúv odsúhlasiť,

lebo už sa firme STRESTAV niekoľkokrát vyšlo v ústrety a len sa predlžuje termín dokončenia bytoviek. Ďalej sa informoval, kedy budú skolaudované byty, na čo mu p. Čižmárik povedal, že do konca tohto roka.

Poslanci obecného zastupiteľstva p. **Žilinský a p. Seňan st.** sa informovali, akou formou je dohodnutá úhrada elektrickej energie a vody, ktorú firma STRESTAV používa pri výstavbe bytovky. P. Žilinský povedal, že bolo potrebné sa dohodnúť pred začatím odberu a nie dodatočne.

Starosta obce p. **Hunka** povedal, že on to riešil ale pracovník ZEZ bol na dovolenke, obec je s firmou STRESTAV dohodnutá, že zaplatí spotrebu.

Poslanec obecného zastupiteľstva p. **Žilinský**  povedal, že neverí, že pracovník ZEZ je tri mesiace na dovolenke, a ako firma zaplatí spotrebu, keď nie je meraná.

Konateľ firmy Strestav p. **Čižmárik** povedal, že nebude problém a firma zaplatí sumu , ktorú obec

bude požadovať.

Poslanci obecného zastupiteľstva **j e d n o h l a s n e** súhlasili s podpísaním dodatkov.

**c/**  **Žiadosť - Mikuláš Dömötör :**

Majiteľ pozemkov v katastrálnom území Veľká Paka II Mikuláš Dömötör bytom Dolná č. 1/A Tomášov požiadal obecné zastupiteľstvo o vydanie súhlasu k odpredaju resp. zámene pozemkov .

Ďalej požiadal o územno plánovaciu informáciu. Čo sa týka žiadosti o územno plánovaciu informáciu, odpovedala na ňu p. Bc. Nagyová , pracovníčka stavebného úradu.

Poslanec p. **Žilinský** sa vyjadril, že pokiaľ obec nemá žiadny dôvod nesúhlasiť, tak by mal byť súhlas poskytnutý.

Poslanci **j e d n o h l a s n e** súhlasilis vydaním kladného stanoviska.

**d/ Nagy Zoltán – žiadosť o odpredaj pozemku :**

Občan obce p. Zoltán Nagy požiadal obecné zastupiteľstvo o odpredaj pozemkov – školského dvora

a lesíka pri obchode JEDNOTA**,** ktoré pozemky boli v minulosti vo vlastníctve jeho rodiny a štát

ich o tieto pozemky obral.

Starosta obce p. **Hunka** sa vyjadril, že so žiadosťou p. Nagya nesúhlasí..

Poslanec obecného zastupiteľstva p. **Žilinský** sa vyjadril, že pokiaľ im v minulosti štát pozemky zobral, mali možnosť v reštitúcii ich získať späť.

Poslanci obecného zastupiteľstva po dohode  **j e d n o h l a s n e**  zamietli žiadosť p. Nagya.

**e/ Žiadosť o odpredaj pozemku – Jozef Kovács :**

Občan Malej Paky p. Jozef Kovács požiadal obecné zastupiteľstvo o odpredaj pozemku, záhrady v Malej Pake, ktorú rodičia jeho manželky už celé desaťročia užívajú. Na uvedenom pozemku plánuje výstavbu rodinného domu.

Poslankyňa obecného zastupiteľstva **sl. Lamiová** navrhovala dať pozemok oceniť alebo sa dohonúť na prijateľnej cene. Poslanci **Seňan st. a Seňan ml.**  sa informoval, či je stanovená nejaká cena pre pozemky v Malej Pake . Navrhovali, aby sa p. Kovács vyjadril, koľko je ochotný dať za pozemok.

P. Seňan st. povedal, že by bolo potrebné vypracovať cenník na odpredaj pozemkov. Ďalej povedal, že nie je to stavebný pozemok, aby si tam p. Kovács mohol postaviť dom, musí do pozemku ešte investovať.

P. **Seňan ml.** sa vyjadril, že keď pozemok mala rodina v dlhodobom užívaní, tak obec by nemala

požadovať trhovú cenu.

Záujemca o pozemok p. **Kovács** sa vyjadril, že by obec mala vychádzať z toho že jeho rodina pozemky dlhodobo užívala a v cene by to obec mala zohľadniť.

Starosta obce p. **Hunka a**hlavná kontrolórka p. **PaedDr. Bušinská**  navrhovali vychádzať z ceny, ktorú odsúhlasila obec pre rodiny pri odpredaji pozemkov v Malej Pake pri cintoríne.

Zástupca starostu p. **Bugár**  navrhoval cenu 2,50 Eur za m2. Informoval sa od p. Kovácsa, či táto cena je preňho prijateľná.

Poslanec obecného zastupiteľstva p. **Seňan ml.** povedal, že táto cena je skoro zadarmo.

Občan obce p. **Lami** navrhoval určiť cenu na základe bonity.

Záujemca o pozemok p. **Kovács** sa vyjadril, že ak obec bude požadovať takúto cenu, tak nech mu vo vlastnej réžii vybuduje na pozemok kanalizáciu.

Poslanec obecného zastupiteľstva p. **Žilinský** sa vyjadril, že v kúpnej zmluve treba vyšpecifikovať určité podmienky , t.j. stanoviť termín zahájenia a dokončenia výstavby rodinného domu a zákaz

odpredať pozemok min. 10 rokov.

Poslanci po dohode  **j e d n o h l a s n e**  súhlasili s odpredajom pozemku p.č. 36/1 a 36/3 v katastrálnom území Malá Paka pre Jozefa Kovácsa a manž. Kristínu Kovácsovú , obaja bytom Veľká Paka časť Malá Paka č. 55 za cenu 2,50 Eur za m2 Malá Paka č.55 za cenu 2,5 Eur za m2 v súlade § 9a ods. 8 písmeno e/ zákona č. 507/2010 Z. z., ktorým sa mení a dopĺňa zákon č.

138/1991 Zb. o majetku obcí v znení neskorších predpisov a o zmene a doplnení niektorých zákonov, a to priamym predajom z dôvodu hodného osobitného zreteľa na výstavbu rodinného domu, s tým , že v zmluve budú vyšpecifikované podmienky a termíny výstavby ako aj podmienky prípadného predaja nadobudnutej nehnuteľnosti.

**8. Diskusia :**

* starosta obce p. **Hunka** oboznámil poslancov s tým, že posedenie s dôchodcami – deň

dôchodcov bude 25.10.2014. Na posedení vystúpia žiaci ZŠ a deti z MŠ.

Podľa evidencie obyvateľstva je v obci 179 dôchodcov nad 60 rokov.

P. starosta ďalej povedal, že na družobnej návšteve v Péteri dostala obec do daru mapu

z roku 1828, sú tam pozemky, ktoré jednotlivé rodiny vlastnili. P. starosta povedal, že

mapu má u seba doma, donesie ju na obec, keď sa v budove OcU dokončia rekonštrukčné

práce.

P. starosta ďalej povedal, že akcia v Péteri sa vydarila.

- poslanec obecného zastupiteľstva p.  **Seňan ml.** sa informoval, či Erik Rigó spláca pôžičku, ktorú mu obec poskytla.

Ďalej sa informoval, či sa začne na jeseň rekonštrukcia chodníkov a kedy sa začnú práce na rekonštrukcii ciest a kto bude vykonávať kontrolu počas prác.

Starosta obce p. **Hunka** uviedol, že nová cesta bude kopírovaná podľa starej.

* Poslanec obecného zastupiteľstva p. **Seňan st.** navrhoval p. starostovi aby zamestnal p.

Nagya Zoltána v obci .

* Starosta obce p. **Hunka**  sa vyjadril, že p. Nagy je chorý na nervy, nechcel by ho zamestnanť,, nakoľko pri práci si môže ublížiť sebe, alebo niekom inému.

Ďalej povedal, že situáciu okolo p. Nagya riešil už aj na Okresnej prokuratúre, kde mu bolo oznámené, že neexistujú zákony, podľa ktorých by ho mohli stíhať.

* občan obce p. **Mikóczi**  poukázal na to, že v Malej Pake pobehuje okolo chatky na obecnom pozemku veľký pes / Tončiho dom /.
* Poslanec obecného zastupiteľstva p. **Seňan st.**  sa informoval, či chatka v Malej Pake je obývaná.
* Starosta obce p. **Hunka** uviedol, že nemá vedomosti o tom, či v chatke niekto býva.
* Občan obce p. **Szelle**  poukázal na to, že akékoľvek prekročenie rozpočtu je závažná vec.

Ďalej poprosil starostu, aby na poslednom zasadaní obecného zastupiteľstva v tomto volebnom období bilancoval svoju činnosť v uplynulých štyroch, resp. ôsmych rokov. Uvedenú bilanciu by zverejnil v článku, kým sa p. starostovi neskončí mandát.

**9. Návrh uznesenia :**

**Uznesenia** **čís. 30/2014 :**

**Obecné zastupiteľstvo vo Veľkej Pake zo dňa 25.09.2014**

**1. b e r i e n a  v e d o m i e**

a/ správu o kontrole plnenia vlastných uznesení ,

b/ správu o plnení rozpočtu na I. polrok 2014 a tým , že sa písomne

doručí poslancom rozpísané plnenie rozpočtu v položkách 4.3. a 9.5.

c/ správu o stavebných konaniach v obci za obdobie od 01/2014 do

09/2014

**2. s c h v a ľ u j e**

a/ odpredaj pozemkov pre výstavbu „Rýchlostná cesta R7 Dunajská Lužná – Holice“ podľa § 9a ods. 8 písmeno e/ zákona č. 507/2010 Z.z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov, a to priamym predajom z dôvodu hodného osobitného zreteľa kupujúcemu Národná diaľničná spoločnosť, a.s. Mlynské Nivy č. 45, 821 09 Bratislava za cenu 20,57 €/m2. Celková kúpna cena podľa znaleckého posudku: 145 190,25 €.(slovom: Stoštyridsaťpäťtisíc stodeväťdesiat a 25/100 EUR).Pričom náhrada za výkup pozemku sa navyšuje oproti cene podľa znaleckého posudku na 1,2 násobok náhrady v peniazoch v zmysle § 6, ods.1 zákona č. 669/2007 Z. z. v znení neskorších predpisov. Kúpna cena po navýšení na 1,2 násobok náhrady v peniazoch predstavuje: 174 228,30 €.(slovom: Stosedemdesiatštyritisíc dvestodvadsaťosem a 30/100 EUR).

Dôvodom osobitného zreteľa je odpredaj pozemkov pre Národnú diaľničnú spoločnosť vo verejnom záujme pre účely výstavby „Rýchlostná cesta R7 Dunajská Lužná – Holice“.

Odpredaj sa týka týchto parciel a výmery v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Číslo LV** | **Číslo parcely** | **Reg.**  **KN** | **Celková výmera v m2** | **Spolu-**  **vlastnícky podiel** | **Hodnota pozemku podľa ZP [€/m2]** | **Cena za**  **spolu-**  **vlastnícky**  **podiel**  **[€]** |
| 39 | 604 | 148/10 | C | 14 | 1/27 | 20,57 | 10,676 |
| 39 | 604 | 148/8 | C | 106 | 1/27 | 20,57 | 80,758 |
| 39 | 604 | 148/6 | C | 16 | 1/27 | 20,57 | 12,198 |
| 39 | 426 | 151/95 | C | 1 176 | 1/2 | 20,57 | 12 095,16 |
| 39 | 426 | 151/96 | C | 179 | 1/2 | 20,57 | 1 841,015 |
| 39 | 422 | 151/78 | C | 8 | 1/8 | 20,57 | 20,57 |
| 39 | 422 | 151/77 | C | 2 495 | 1/8 | 20,57 | 6 415,269 |
| 39 | 422 | 151/69 | C | 121 | 1/8 | 20,57 | 311,122 |
| 39 | 606 | 151/60 | C | 21 | 18/32 | 20,57 | 242,994 |
| 39 | 356 | 167/2 | C | 561 | 1/1 | 20,57 | 11 539,77 |
| 39 | 356 | 280/18 | C | 78 | 1/1 | 20,57 | 1 604,46 |
| 39 | 356 | 280/19 | C | 56 | 1/1 | 20,57 | 1 151,92 |
| 39 | 356 | 299/4 | C | 184 | 1/1 | 20,57 | 3 784,88 |
| 39 | 356 | 299/1 | C | 2 905 | 1/1 | 20,57 | 59 755,85 |
| 39 | 356 | 299/5 | C | 2 | 1/1 | 20,57 | 41,14 |
| 39 | 356 | 299/2 | C | 491 | 1/1 | 20,57 | 10 099,87 |
| 39 | 356 | 299/3 | C | 1 759 | 1/1 | 20,57 | 36 182,63 |

b/ Financovanie obstarania technickej vybavenosti v zmysle platnej

legislatívy (tzn. financovanie obstarávania technickej vybavenosti

min. vo výške 30% z vlastných zdrojov obce ). Toto uznesenie sa

prenesie do Dodatku č.1/2013 o budúcej kúpnej zmluve o výstavbe

12 b. j. nájomných bytov Veľká Paka . Technická vybavenosť pre

tieto byty je 24 720,- Eur , z toho ide 70 % z dotácií a zbytok 30% t.j.

7 416,- Eur bude obec financovať z vlastných zdrojov.

* Dodatok č.1 k zmluve č.1/2013 o budúcej kúpnej zmluve o výstavbe 12 b. j. nájomných bytov Veľká Paka a
* Dodatok č. 2 k zmluve č. 1/2013 o budúcej kúpnej zmluve o výstavbe 12 b. j. nájomných bytov vo Veľkej Pake .

c/ Predaj obecných pozemkov p. č. 36/1 a 36/3 v katastrálnom území

Malá Paka pre Jozefa Kovácsa a Kristínu Kovácsovú obaja bytom

Malá Paka č.55 za cenu 2,5 Eur za m2 v súlade § 9a ods. 8 písmeno

e/ zákona č. 507/2010 Z. z., ktorým sa mení a dopĺňa zákon č.

138/1991 Zb. o majetku obcí v znení neskorších predpisov a o

zmene a doplnení niektorých zákonov, a to priamym predajom z

dôvodu hodného osobitného zreteľa na výstavbu rodinného domu,

s tým , že v zmluve budú vyšpecifikované podmienky a termíny

výstavby ako aj podmienky prípadného predaja nadobudnutej

nehnuteľnosti

**3 . n e s ú h l a s í**

a/ zo vstupom obce do obchodnej spoločnosti ZOHŽO servis a.s.

b/ s predajom obecných pozemkov p. č. 44/2 a 145/1 v katastrálnom

území Veľká Paka pre Zoltána Nagya

**4. v y d á v a**

a/ kladné stanovisko k odpredaju alebo zámene pozemkov podľa

LV č. 744 pre Mikuláša Dömötöra ,bytom Dolná 1A Tomášov

Po jednohlasnom schválení uznesenia starosta obce poďakoval prítomným za účasť

a ukončil zasadanie obecného zastupiteľstva o 20,00 hod.

**Imrich B u g á r Alexander H u n k a**

zástupca starostu starosta obce

Overovatelia :  **Eva L a m i o v á**

**Ivan S e ň a n ml.**

Zapísala : Lelkesová